Publication: Magyar Közlöny
Issue: MK-2007-159 (Year: 2007, Number: 159)
Era: 2004-2010
Section: 1996. évi I. törvény (a továbbiakban: Rttv., vagy törvény),
Paragraph Index: 338

10. Reklám, támogatás 10.1. A reklám nem élhet vissza a fogyasztó bizalmával, nem használhatja ki tudatlanságát vagy tapasztalatlanságát. 10.2. A reklám nem kelthet félelmet, nem mutathatja be természetesnek az emberi és természeti környezet károsítását, az állatok kínzását, az erõszakos magatartást. 10.3. A reklám nem igazolhat semmiféle hátrányos faji, nembeli, vallási megkülönböztetést, ábrázolásmódja nem sértheti az emberi méltóságot. 10.4. A reklám nem irányulhat nem kellõ mennyiségben rendelkezésre álló árura, szolgáltatásra. 10.5. A reklám nem lehet túlzó, nem tévesztheti meg, illetve nem vezetheti félre a fogyasztót sem, közvetett sem közvetlen módon, különös tekintettel: – a termék vagy szolgáltatás legfontosabb tulajdonságaira, – az áru értékére és a ténylegesen kifizetendõ teljes árra, – a fizetés egyéb feltételeire, – a szállításra, visszavételre, cserére, javításra karbantartásra, – a garanciális feltételekre, – a szerzõi jogokra és ipari tulajdonjogokra, – a hivatalos minõsítésre, – a jótékonysági célra fordítható hányadra. 10.6. A reklám nem élhet vissza tudományos és mûszaki kutatási eredményekkel, nem tüntethet fel tudományosan megalapozottnak olyan állításokat, amelyek nem azok. A reklám nem kelthet olyan képzetet, hogy a terméket vagy szolgáltatást orvos ajánlja. 10.7. A reklámban bemutatott összehasonlításoknak bizonyítható tényeken kell alapulniuk, amelyek független forrásból származnak. 10.8. A reklám nem ronthatja más termékek, cégek, személyek hitelét, jó hírnevét, nem másolhatja le más reklá- 2007/47. szám H I V A T A L O S É R T E S Í T Õ mok részleteit, általános megjelenését oly módon, hogy az a nézõ számára félrevezetõ legyen. 10.9. A reklám nem mutathat be olyan személyt, vagy tulajdonát, aki erre elõzetesen nem adott engedélyt. 10.10. A reklám csak magyar nyelvû lehet, kivéve a reklámdalt, szlogent, azonban a szlogent magyar nyelven is közölni kell. A reklámban nem használhatók durva vagy a közízlést sértõ szavak, kifejezések. 10.11. A nemzeti ünnepekrõl vagy egyházi eseményekrõl készült mûsorszámokat megelõzõen vagy azt követõen reklám nem közölhetõ. A szabályzat céljainak megvalósulása érdekében a SoltTV fõszerkesztõje meghatározhat egyéb olyan mûsorszámokat és mûsoridõket, amelyekben reklám nem tehetõ közzé. 10.12. Ha a közzététel után jut a mûsorszolgáltató tudomására, hogy a reklámot nem lehetett volna közvetíteni, köteles a reklám közvetítését haladéktalanul megszüntetni. 10.13. A mûsor támogatója nem befolyásolhatja a mûsorszám tartalmát, illetve elhelyezését. A támogatót a mûsorszám elõtt és után egyértelmûen meg kell nevezni. A megnevezés nem járhat együtt reklámmal.

Source: https://magyarkozlony.hu/hivatalos-lapok/8314af4e58aaff3ef6ed0a395b5d8dfc3bb1b913/dokumentumok/02df981a62f32a6f5222059911933a519f075c56/letoltes